Deg usnerni n yineḍruyen i yellan di kra n yiḍrisen-nneɣ Silyuna, Slilwan, Aserdun, izem, uccen, nufa-d belli asnerni-agi ur yeṭṭuqet ara imi di yal tizlit yella-d ma aṭas s sin n yineḍruyen ḥaca tizlit n Slilwan asnerni yella-d s semmus n yineḍruyen. Ayagi yettbeggin-d belli imedyazen smersen aɣanib-nsen yerna quddṛen aḍris anaṣli neɣ tamacahut ɣas akken tasiwelt n tmucuha-agi temgarad di temnaḍt ɣer tayeḍ, yella-d diɣ usnerni s yiwenniten, ayagi yettbeggin-aɣ-d belli inaẓuren gren-d iman-nsen neɣ tamuɣli-nsen i wakken ad d-beggnen ugar tikti-nsen. Ɛli Meẓyan, yessemres inzi ma d Sliman Ɛazem, iga-t-id s talɣa n usefru.